Evangelos Marinakis

Evangelos Marinakis (greqisht Ευάγγελος ose Βαγγέλης Μαρινάκης) (lindur më 30 korrik 1967) është një sipërmarrës dhe investitor grek, aksioner kryesor në një grup të madh kompanish që operojnë në sektorin e transportit detar, medias dhe futbollit.

Pronari i Capital Maritime Group, është një nga operatorët më të mëdhenj në botë në sektorin e transportit detar të mallrave. Përveç kësaj, ai ka interesa të mëdha në fushën e medias greke përmes kompanisë Alter Ego Media, përmes së cilës kontrollon gazetat "To Vima" dhe "Ta Nea" si dhe rrjetin televiziv Mega Channel. Po ashtu, ai është aktiv në mbështetjen e sporteve në nivel ndërkombëtar, si aksioneri kryesor i klubit shumësportësh grek Olympiakos dhe skuadrës angleze të futbollit Nottingham Forest. Në vitin 2020, pasuria e tij personale u vlerësua rreth 650 milionë dollarë amerikanë.

 Biografia 
Lindur në Pire, ai është djali i vetëm i Miltiadis Marinakis-it (nga i cili trashëgoi aktivitetin në fushën detare) dhe i bashkëshortes së tij Irini Karakatsani-t. Babai i tij ishte gjithashtu politikan në radhët e partisë konservatore Demokracia e Re (Nea Dimokratia), për të cilën u zgjodh në Parlamentin Grek. Ai është diplomuar në Londër në Administrim Ndërkombëtar të Biznesit dhe ka marrë një master në Marrëdhënie Ndërkombëtare. Nga martesa me Athanasia Kassioti-n ka katër fëmijë.

 Aktivitetet 

 Pronar i flotës detare 
Marinakis-i ka zgjeruar dhe konsoliduar biznesin e trashëguar nga babai si pronar anijesh. Nga viti 1992 deri në 2005, ai drejtoi Capital Ship Management Corporation, e cila më pas u zhvillua në Capital Maritime Group, që është plotësisht nën kontrollin e tij dhe të familjes së tij. Grupi menaxhon rreth 100 anije mallrash të llojeve të ndryshme, me një tonazh mesatar bruto prej 10.5 milionë tonë metrikë, me një vlerë prej rreth 9 miliardë dollarë.

Nga viti 2021 deri në dhjetor 2022, vlera e transaksioneve të realizuara nga grupi është vlerësuar në 5.5 miliardë dollarë, duke përfshirë blerjen e 47 anijeve të reja, ndër to 14 transportues gazi të ndërtuara nga Hyundai Heavy Industries.

Marinakis-i ka zgjeruar dhe konsoliduar biznesin e trashëguar nga babai si pronar anijesh. Nga viti 1992 deri në 2005, ai drejtoi Capital Ship Management Corporation, e cila më pas u zhvillua në Capital Maritime Group, që është plotësisht nën kontrollin e tij dhe të familjes së tij. Grupi menaxhon rreth 100 anije mallrash të llojeve të ndryshme, me një tonazh mesatar bruto prej 10.5 milionë tonë metrikë, me një vlerë prej rreth 9 miliardë dollarë.

Nga viti 2021 deri në dhjetor 2022, vlera e transaksioneve të realizuara nga grupi është vlerësuar në 5.5 miliardë dollarë, duke përfshirë blerjen e 47 anijeve të reja, ndër to 14 transportues gazi të ndërtuara nga Hyundai Heavy Industries.

 Media dhe shtypi 
Në shtator 2016, Marinakis-i, përmes Alter Ego Media, fitoi një licencë për një kanal televiziv privat në Greqi me vlerë 73.9 milionë euro, por ajo iu revokua në tetor pas shpalljes si antikushtetuese të ligjit për licencimin. Në vitin 2017, ai bleu grupin Lambrakis, që zotëronte gazetat “To Vima” dhe “Ta Nea,” një stacion radiofonik dhe disa platforma informative në internet. Ai zotëron edhe 22% të aksioneve të Mega Channel.

 Angazhimi sportiv 
Në vitin 2010, Marinakis-i bleu shumicën e aksioneve të Olympiakos nga Sokratis Kokkalis, duke u bërë president i klubit. Gjatë drejtimit të tij, skuadra e futbollit ka fituar disa herë kampionatin grek dhe Kupën Kombëtare. Ekipi fitoi UEFA Europa Conference League në sezonin 2023–2024, duke u bërë kështu skuadra e parë dhe e vetme greke që ka arritur këtë sukses.  Në vitin 2017, ai bleu shumicën e aksioneve të Nottingham Forest, duke e rikthyer ekipin në Premier League në sezonin 2021-2022 pas 23 vitesh mungesë.

 Të tjera 
Marinakis-i ka qenë i përfshirë në politikën lokale si anëtar i Këshillit Bashkiak të Pireut që nga viti 2014 dhe është rizgjedhur në këtë post në vitin 2019. Në vitin 2021, ai shkroi tekstin e këngës “Eksapsi” për këngëtaren greke Natassa Theodoridou.

 Akuzat 
Ai është akuzuar disa herë për aktivitete të paligjshme, duke përfshirë trafikimin e heroinës dhe trukimin e ndeshjeve të futbollit. Gjithsesi, Marinakis-i i ka mohuar akuzat dhe asnjë nga çështjet ligjore nuk ka përfunduar me dënim ndaj tij.

 Referime 

Kategoria:Lindje 1967
Kategoria:Biznesmenë grekë